KARJALAISEN OSAKUNNAN TUKIRAHASTON SÄÄNNÖT

1. Rahaston nimi on Karjalaisen Osakunnan tukirahasto. Rahasto toimii Helsingin yliopiston Karjalaisen Osakunnan yhteydessä. Rahasto on omakatteinen rahasto, jolla on oikeus päättää sen hoitoon annetusta omaisuudesta sekä tehdä sitoumuksia tarkoituksensa toteuttamiseksi.
2. Rahaston tarkoituksena on tukea Helsingin yliopiston Karjalaisen Osakunnan piirissä harjoitettavaa aatteellista ja sosiaalista toimintaa.
3. Rahaston peruspääoma koostuu Karjalaisen Osakunnan tukirahastoa edeltäneistä sijoituksista, näiden sijoitusten tuotosta, lahjoituksena saaduista osakkeista sekä Liisankatu 17 osakuntahuoneiston myynnistä saaduista varoista.
4. Rahaston varoja on hoidettava huolellisesti ja ne on sijoitettava turvallisella ja tuloa tuottavalla tavalla. Rahaston peruspääoman tuottoa ja muita rahastossa olevia varoja käytetään rahaston tarkoituksen toteuttamiseen. Erityisistä syistä rahasto voi antaa peruspääomastaan varoja Osakunnan käyttöön velaksi.
5. Rahastolla on oikeus ottaa vastaan lahjoituksia, testamentteja ja avustuksia sekä muullakin tavalla kartuttaa omaisuuttaan.
6. Rahaston hallintoelimenä toimivat vuosikokous ja hallitus. Osakunta valitsee hallitukseen kaksi jäsentä, Seniores Carelienses ry kaksi ja Inspehtori yhden jäsenen. Jäsenille voidaan valita varajäsenet, joilla on läsnäolo- ja puheoikeus hallituksen kokouksissa.

Hallitus valitsee keskuudestaan puheenjohtajan ja varapuheenjohtajan sekä sihteerin. Hallitus on päätösvaltainen, kun puheenjohtaja tai varapuheenjohtaja ja vähintään kolme muuta jäsentä on paikalla siten, että vähintään yksi kunkin valitsijatahon nimeämä hallituksen jäsen tai varajäsen on paikalla.

Hallitus kokoontuu puheenjohtajan, tai tämän ollessa estyneenä varapuheenjohtajan jäsenille toimittamasta kutsusta. Hallituksessa on jokaisella jäsenellä tai tämän ollessa estyneenä, varajäsenellä yksi ääni. Äänten mennessä tasan tulee päätökseksi se mielipide, johon puheenjohtaja on yhtynyt.

1. Vuosikokous järjestetään huhtikuussa rahaston hallituksen puheenjohtajan kutsusta. Vuosikokoukseen kutsutaan Inspehtori tai hänen edustajansa, Osakunnan kokouksen valitsema edustaja ja Seniores Carelienses ry:n edustaja. Edustajat toimittavat valtakirjan kokoukselle.

Vuosikokouksessa käsitellään seuraavat asiat::

* Tutustutaan edellisen vuoden toimintakertomukseen ja tilinpäätökseen sekä toiminnantarkastajienlaatimaantoiminnantarkastuskertomukseen.
* Päätetään toimenpiteistä toimintakertomuksen ja tilinpäätöksen sekä toiminnantarkastuskertomuksenjohdosta.
* Vahvistetaan tulo- ja menoarvio sekä toimintasuunnitelma kuluvaa vuotta varten.
* Nimetään hallituksen jäsenet 6. pykälän mukaisesti.
* Lisäksi kokouksessa käsitellään muut kokouskutsussa mainitut asiat.
1. Rahaston nimen kirjoittaa hallituksen puheenjohtaja tai varapuheenjohtaja yhdessä yhden hallituksen jäsenen kanssa, tai muu hallituksen siihen valtuuttama henkilö.
2. Hallituksen jäsenille ei makseta tästä tehtävästä palkkiota. Heille korvataan kuitenkin kohtuulliset tehtävän hoitamisesta aiheutuneet kulut.
3. Rahaston tili- ja toimintavuosi on kalenterivuosi. Osakunnan toiminnantarkastajat tarkastavat rahaston tilit osakunnan toiminnantarkastuksenyhteydessä.
4. Jos rahasto lakkautetaan, on sen varat liitettävä osaksi Helsingin yliopiston Karjalaisen Osakunnan muuta varallisuutta.
5. Näiden sääntöjen muuttamiseksi edellytetään, että rahaston hallitus tekee aloitteen asiasta Helsingin yliopiston Karjalaiselle Osakunnalle, joka tekee asiasta päätöksen kokouksessaan.